C 498/32
SL
Uradni list Evropske unije
30.12.2022
Prehod od priznanja vloge lokalnih in regionalnih oblasti do učinkovitega izvajanja ukrepov na več ravneh 13. priznava, da se je z Glasgowskim podnebnim paktom kljub temu, da nujnost in obsežnost potrebnih ukrepov nista bili uspešno zajeti, uspešno začela druga faza Pariškega sporazuma, rešila pa so se tudi vsa odprta vprašanja v zvezi s pravilnikom za Pariški sporazum (7); kljub temu je še vedno močno zaskrbljen, ker se svetu na podlagi sedanjih nacionalno določenih prispevkov obeta povišanje temperature za 2,5 oC;
14. ponavlja pozive iz končnega poročila Konference o prihodnosti Evrope, naj se pospeši izvajanje zelenega prehoda; je še vedno zaskrbljen glede cenovne dostopnosti energije za potrošnike in podjetja, zlasti med sedanjo krizo; poudarja, da je treba zaščititi najranljivejše skupine in regije pred neželenimi negativnimi učinki energetskega prehoda, pri čemer opozarja na ugotovitve iz poročila Evropske komisije o strateškem predvidevanju za leto 2022;
15. poudarja, da je treba zaradi obsežnosti potrebnih ukrepov oblikovati celovite politike na več ravneh in medsektorske rešitve; zato poudarja, da je treba uradno priznati vlogo, ki jo imajo lokalne in regionalne oblasti pri spoprijemanju s podnebnimi spremembami; poudarja, da bi bilo treba spodbujati učinkovito in sistematično sodelovanje lokalnih in regionalnih oblasti tako v fazi priprav kot med pogajanji;
16. poudarja svojo vlogo kot institucionalnega predstavnika več kot milijona lokalnih in regionalnih voditeljev in kot mreže mrež; poudarja, da ima edinstven položaj kot spodbujevalec izvajanja podnebnih ukrepov na lokalni ravni ter da je pripravljen sodelovati in vzpostaviti partnerstva z evropskimi institucijami in pogodbenicami Pariškega sporazuma za spodbuditev sodelovanja na več ravneh pred 27. konferenco pogodbenic in po njej;
17. poudarja pomen koalicije Under2 Coalition kot prvega svetovnega podnebnega sporazuma podnacionalnih oblasti, ki je bil sklenjen pred Pariškim sporazumom; poudarja posodobljene in ambicioznejše cilje Under2 Coalition iz memoranduma o soglasju iz leta 2021 z zavezo, da bodo sprejeti ukrepi za dosego cilja 1,5 oC in neto ničelnih emisij do leta 2050 ali prej; poziva člane OR, naj podpišejo ta sporazum, in dosedanje podpisnike Under2 Coalition, naj se pridružijo ambicioznejšemu memorandumu o soglasju iz leta 2021;
18. poudarja ključno vlogo, ki jo ima skupina lokalnih oblasti in občin pri povezovanju stališč lokalnih in regionalnih oblasti na globalni ravni ter nenehni krepitvi svetovne mreže podnacionalnih oblasti, pripravljenih na boj proti podnebnim spremembam; spodbuja vse pogodbenice UNFCCC, naj v sodelovanju s skupino lokalnih oblasti in občin in nedržavnimi akterji konstruktivno prispevajo k postopku priprav na 27. konferenco pogodbenic ter vzpostavijo tesnejše sodelovanje s skupino podpornikov ukrepov na več ravneh (Friends of Multilevel Action) v okviru UNFCCC;
Ohranjanje ambicij glede blaženja ter krepitev zmogljivosti z več raziskavami in inovacijami 19. opozarja, da je približno 10 000 lokalnih in regionalnih oblasti po vsej Evropi s sodelovanjem pri pobudah, kot je Konvencija županov, sprejelo ambiciozne zaveze za zmanjšanje emisij toplogrednih plinov in boj proti podnebnim spremembam, pri čemer so pripravile strategije in podnebne ukrepe, kot so akcijski načrti za trajnostno energijo in podnebje ter drugi lokalni podnebni akcijski načrti, ki temeljijo na regionalnih pobudah; poudarja, da si je 75 % od več kot 11 000 podpisnikov Svetovne konvencije županov zastavilo cilje glede zmanjšanja toplogrednih plinov, ki so ambicioznejši od ciljev (8), ki jih je določila njihova nacionalna vlada, več kot 50 % pa jih skrajšuje predvidene roke za zmanjšanje emisij.
S tem se krepi kritična politična odpornost proti nazadovanju na nacionalni ravni;
20. poudarja, da zaveze in ukrepi lokalnih in regionalnih oblasti dopolnjujejo in podpirajo prizadevanja v okviru mednarodnih procesov ter na nacionalni ravni, pa tudi da so za doseganje nacionalnih in mednarodnih ciljev potrebni ukrepi lokalnih in regionalnih oblasti; ponovno poudarja, da je treba uradno vključiti regionalno in lokalno določene prispevke, ki bi dopolnjevali nacionalno določene, ter uradno priznati, spremljati in spodbujati zmanjšanje emisij toplogrednih plinov, ki ga po svetu dosežejo podnacionalne oblasti;
(7) (8)
Čeprav je Pariški sporazum postavil okvir za mednarodno ukrepanje, se bo začel dejansko izvajati šele s pravilnikom zanj, saj so v njem določeni orodja in procesi, ki omogočajo polno, pravično in učinkovito izvajanje Pariškega sporazuma.
Vir: poročilo Konvencije županov o učinku za leto 2021.